તેઓના કહેવા પ્રમાણે અગાઉ જીએસટીના અગાઉના ડ્રાફ્ટ મુજબ હાયર રેટ ૪૦ ટકા લાવવાની દરખાસ્ત કરાઇ હતી, પરંતુ તેના બદલે ૨૮ ટકા જેટલો ઊંચો ટેક્સ લાદવાનું નક્કી કરાતાં મોંઘવારીમાં કંઇક અંશે રાહત થશે તથા ચાર સ્તરીય ટેક્સ માળખાના કારણે વેપાર ઉદ્યોગ-ધંધાને તેનો સીધો ફાયદો થવાની આશા વ્યક્ત થઇ રહી છે. આ અંગે મસ્કતી કાપડ માર્કેટના મહાજનના પ્રેસિડેન્ટ ગૌરાંગ ભગતના જણાવ્યા પ્રમાણે સરકારે જીએસટીના માળખા અંગેનો નિર્ણય લઇ લીધો છે. રાજ્યના વેપાર ઉદ્યોગને તેનો લાંબા ગાળે સીધો ફાયદો થશે. ખાસ કરીને ટેક્સટાઇલ સેક્ટરમાં રાજ્યમાં મોટો કારોબાર જોવા મળે છે.